open-index/open-wikipedia-markdown huggingface dataset:
Gods Lake

**Gods Lake** on järvi Manitoban provinssin pohjoisosassa Kanadassa. Sen pinta-ala on 1&nbsp;151 neliökilometriä, ja se on provinssin seitsemänneksi suurin järvi. Järvi sijaitsee pohjoiseen Island Lake -järveltä, noin 280 kilometriä itään Thompsonista. Järven rannalla sijaitsee Gods Lake Narrowsin kylä. Järvi laskee Gods River -jokea pitkin Hayes-jokeen.

## Lähteet
Alter real

**Alter real** on hevosrotu Portugalista. Alun perin rotua jalostettiin Portugalin hovin tarpeisiin korkeaan kouluratsastukseen.

## Ominaisuudet
Väriltään hevonen on useimmiten ruunikko tai musta. Ulkonäöltään alter real muistuttaa andalusianhevosta ja lusitanoa. 

Alter real -hevoset soveltuvat rakenteensa puolesta korkeaan kouluratsastukseen.

## Historia
Alter real on peräisin 1700-luvulta ja polveutuu andalusianhevosista. Alkuperäinen alter real periytyi Portugalin kuninkaan Juhana V:n Espanjasta hankkimista tammoista. Hän perusti 1700-luvun puolivälissä Alentejon maakuntaan kaksi siittolaa, jotka yhdistyivät 1784 Alter do Chaoon. Rodun nimi muodostuu paikannimestä, johon yhdistyy kuninkaalliseen alkuperään viittaava *real*. Alter real -hevoset olivat arvostettuja korkean kouluratsastuksen ratsuja 1700-luvun Euroopassa.

1800-luvun alkupuolella Alterin siittola joutui kahteen kertaan hyökkäyksen kohteeksi: ensin Napoleonin joukot valtasivat Portugalin ja veivät siittolan parhaat hevoset sotaratsuiksi, ja vuonna 1834 tuli uusi hyökkäys, jossa tallit tuhoutuivat. Portugalin kuningatar Maria Pia yritti pelastaa rodun risteyttämällä siihen englantilaisia rotuja, mutta yritys epäonnistui ja alter real oli kadota kokonaan. Andalusianhevoseen risteyttämällä rotu saatiin kuitenkin pelastettua, mutta siittolan paperit tuhoutuivat Portugalin vallankumouksessa.

Nykyiset alter realit periytyvät Ruy d’Andraden 1940-luvulla löytämistä oreista. d’Andrade teki sinnikkäästi töitä etsien käsiinsä myös puhdasrotuisia tammoja ja yhdessä Escola Portuguesa de Arte Equestren kanssa hän piti huolta, että myös alter realien ominaisuudet pysyivät korkeaan kouluun soveltuvina. 

## Lähteet
*Hevosmaailma.net 
*Horse Show Central  
*
Ranskalainen feminismi

**"Ranskalainen feminismi"** oli erityisesti Ranskassa 1970-luvulta 1990-luvun alkupuolelle vaikuttanut feministinen liike, joka voidaan lukea osaksi mannermaista filosofiaa.

Ranskalaista feminismiä erottaa esimerkiksi englanninkielisestä feminismistä lähestymistapa, joka on samaan aikaan sekä filosofisempi että kirjallisempi. Ranskalaisten feministien kirjoitukset ovat metaforisia ja käsitteellisesti rikkaita enemmän kuin pragmaattisia. Yleisiä teemoja ovat anti-essentialismi, écriture féminine sekä fallogosentrismin kritiikki.

## Ranskalaisia feministejä

### Kirjailijoita, jotka on luettu "ranskalaisiksi feministeiksi"

* Chantal Chawaf
* Hélène Cixous
* Catherine Clément
* Luce Irigaray
* Julia Kristeva
* Monique Wittig

### Ranskalaisen feminismin edelläkävijöitä

* Simone de Beauvoir 
* Sidonie-Gabrielle Colette
* Marguerite Duras
* George Sand

## Aiheesta muualla
* Chantal Chawafin kotisivu  
* Julie Jasken: Helene Cixous   
* http://www.catherine-clement.com/ 
* Sarah K. Donovan: Luce Irigaray  
* Julia Kristevan kotisivu 
* Klassikkogalleria: Marja Suhonen: Simone de Beauvoir (1908-1986) (suomeksi)

Muita artikkeleita:

* d'Héricourt, Jenny: Vapautunut nainen. *niin & näin* 2/2002, 15–19.
* Penttilä, Kirsti: Jenny d'Héricourt – vapaus? veljeys? tasa-arvo? *niin & näin* 2/2002, 16–17.
Gods Lake Narrows

**Gods Lake Narrows** on noin 110 asukkaan kylä Gods Lake -järven rannalla Manitoban provinssin pohjoisosassa Kanadassa. Se sijaitsee noin 280 kilometriä itään Thompsonista. Kylään ei ole pysyvää tieyhteyttä. Talviaikaan kylään johtaa talvitie, ja huolto hoidetaan lentokonein ympäri vuoden.

## Lähteet
Lothar de Maizière

**Lothar de Maizière**  (s. 2. maaliskuuta 1940) on saksalainen konservatiivinen poliitikko, joka oli Saksan demokraattisen tasavallan viimeinen pääministeri ja ainoa vapailla vaaleilla valittu pääministeri. 

Itä-Saksan ensimmäiset vapaat parlamenttivaalit järjestettiin 18. maaliskuuta 1990 ja niiden selväksi voittajiksi nousi kristillisdemokraattien johtama konservatiiviliittouma. DDR:n kansankamari valitsi Lothar de Maizièren pääministeriksi 12. huhtikuuta 1990. Lothar de Maizièren pääministeriys päättyi 3. lokakuuta 1990 Saksan jälleenyhdistyessä.

Lothar de Maizièren suku oli hugenotteja, jotka pakenivat Ranskasta vainojen takia Preussiin 1600-luvulla. Saksan sisäministeri Thomas de Maizière on hänen serkkunsa.

## Lähteet

## Aiheesta muualla
Hof

**Hof** on kaupunki Saalejoen varrella Baijerin osavaltion pohjoisosissa Saksassa. Kaupungin pinta-ala on 58,02 km² ja väkiluku 44&nbsp;660 (2015). Se sai kaupunginoikeudet vuonna 1319.

## Ystävyyskaupungit
*  Cheb, Tšekki
*  Joensuu, Suomi
*  Odgen (Utah), Yhdysvallat
*  Plauen, Saksa
*  Villeneuve-la-Garenne, Ranska

## Lähteet

## Aiheesta muualla

* Kaupungin verkkosivusto
Valko-Venäjän jalkapallomaajoukkue

**Valko-Venäjän jalkapallomaajoukkue** edustaa Valko-Venäjää kansainvälisissä jalkapallon maajoukkuekilpailuissa. Se toimii Valko-Venäjän jalkapalloliiton alaisuudessa.

Valko-Venäjä pelasi ensimmäiset maaottelunsa Neuvostoliiton hajoamisen jälkeen vuonna 1992. Se ei ole koskaan pääsyt MM- tai EM-kisojen lopputurnaukseen. Valko-Venäjän maajoukkue oli kuitenkin mukana Lontoon olympialaisten jalkapalloturnauksessa, jonne se sai paikkansa nuorten EM-kisoista vuonna 2011. 

Kotiottelunsa Valko-Venäjä pelaa Minskissä Dinamo-stadionilla.

## Päävalmentajat

* 28. lokakuuta 1992 - 25. toukokuuta 1994  Mih’ail Verhejenka
* 17. elokuuta 1994 - 9. lokakuuta 1996  /  Sjarhei Babouski
* 5. tammikuuta 1997 - 8. syyskuuta 1999  Mih’ail Verhejenka
* 9. lokakuuta 1999 - 4. kesäkuuta 2000  Sjarhei Babouski
* 16. elokuuta 2000 -  2003  Eduard Malofejev
* 7. syyskuuta 2002  Valeryi Straltsou (tuuraaja)
* 2003-2005  Anatoli Baidatšnyi
* 2005–2006  Juri Kurnenin
* 2006-2007  Jury Puntus
* 2007-2011  Bernd Stange
* 2011-2014  Georgi Kondratjev
* 2014  Andrei Zyhmantovitš (tuuraaja)
* 2014-  Aljaksandr H’atskevitš

## Tunnettuja pelaajia

* Vasil Baranau
* Valjantsin Bjalkevitš
* Henadz Bliznjuk
* Vital Bulyha
* Jahor Filipenka
* Aljaksandr Hleb
* Vjatšaslau Hleb
* Sjarhei Hurenka
* Aljaksandr H’atskevitš
* Vasil H’amutouski
* Tsimafei Kalatšou
* Sjarhei Karnilenka
* Uladzimir Karytska
* Aljaksandr Kultšy
* Vital Kutuzau
* Andrei Lauryk
* Sjarhei Ameljantšuk
* Anton Putsila
* Vital Radzivonau
* Maksim Ramaštšanka
* Sjarhei Štanjuk
* Henadz Tumilovitš
* Sjarhei Veramko
* Juryi Žaunou

## Lähteet
In Trance

**In Trance** on saksalaisen heavy metal -yhtye Scorpionsin vuonna 1975 julkaisema albumi. Albumin tyylisuunta poikkeaa täysin kahdesta edellisestä albumista, joissa oli vaikutteita progressiivisesta krautrockista. Albumin musiikissa on enemmän vaikutteita heavy metalista, ja yhtye saavuttikin enemmän suosiota tämän ansiosta verrattuna kahteen edelliseen albumiin.

## Kappaleet

## Kokoonpano
;Scorpions
* Klaus Meine - laulu
* Ulrich Roth - soolokitara, taustalaulu, laulu kappaleissa "Dark Lady" ja "Sun In My Hand"
* Rudolf Schenker - kitara, taustalaulu
* Francis Buchholz - basso, taustalaulu
* Rudy Lenners - rummut, lyömäsoittimet

;Lisämuusikko
* Achim Kirschning - koskettimet

## Aiheesta muualla
* 
*
Labradoriitti

**Labradoriitti** (synonyymi spektroliitti ja plagioklaasi) kuuluu maasälpäryhmään ja on kemialliselta koostumukseltaan natrium–kalsium–alumiinisilikaattia. Labradoriitin Mohsin kovuus on 6–6,5 ja ominaispaino 2,69–2,70. Sen väri vaihtelee tummanharmaasta harmaanmustaan ja värittömään. Kivessä esiintyy labradoriitille ominainen värileikki. Värileikki sisältää sateenkaaren eri sävyt, useimmiten vihreät ja siniset värisävyt. Kivienharrastajille kivi, jossa on koko värikirjo, on halutuin. Värileikki eli labradorisointi johtuu suotautumalamellien aiheuttamista interferenssi-ilmiöistä.

Labradoriitti on hauras, paineelle ja hapoille herkkä kivi. Myös lämmönvaihtelut tekevät kiveen rakoja ja halkeamia. Labradoriitin voi sekoittaa ortoklaasiin, enstatiittiin tai amblygoniittiin.

## Historia
Labradoriitti sai nimensä ensimmäisen löytöpaikkansa Labradorin niemimaan mukaan vuonna 1770. Labradoriitti on ollut jo kauan suosittu koriste-esineiden materiaali, mutta se kiinnostaa eniten keräilykohteena. 

## Esiintyminen

Parhaimman laatuiset labradoriitit löytyvät Suomen Ylämaalta. Ylämaan esiintymä löytyi vuonna 1940, kun Salpalinjan panssariestekiviä louhittiin. Ylämaan spektroliitti on saanut kansainvälistä kuuluisuutta kauniin, monivärisen värileikkinsä ansiosta. Toisaalta Ylämaan spektroliitin kovuus jää vähän jalokiviluokan suositusten alle. Suomesta spektroliittia on löytynyt myös mm. Mäntyharjulta ja Lounais-Suomen rapakivistä.

Labradoriittia esiintyy myös Madagaskarilla, jossa on tavattu voimakkaan sinisen hohdon omaavaa labradoriittikuukiveä. Läpinäkyviä labradoriitteja on löytynyt Meksikosta. Esiintymiä on löytynyt myös mm. Kanadasta, Yhdysvalloista ja Venäjältä.

## Kuvia labradoriitista

LabradoriteOslo.jpg|Labradoriittia Ylämaalta, Suomesta
LabradoriteAMD.jpg|Kiillotettu kappale labradoriittia, 18 × 20 cm
Naturalis Biodiversity Center - Labradorite - feldspar mineral.jpg|Museokappale labradoriittia


## Lähteet
* Dud´a, Rudolf & Rejl, Luboš: Jalokivien maailma. WSOY (1998).
* Schumann, Walter: Jalokivet ja korukivet. Otava (1996).
* Korhonen, Paavo: Kiviopas. Tampereen museoiden julkaisuja.

## Aiheesta muualla
The Source

**The Source** on yhdysvaltalainen kuukausittain ilmestyvä hip hop -musiikkiin, kulttuuriin ja politiikkaan keskittynyt aikakauslehti. Lehden perusti David Mays ja Jon Shecter vuonna 1988 uutiskirjeenä. Nykyään sen omistaa Black Enterprise Incorporated. Toimitusjohtajana on Jeremy Miller. The Sourcesta on tullut yksi suurimmista ja vaikutusvaltaisimmista hip hop -julkaisuista Yhdysvalloissa. Se on saanut lempinimen "Hip hopin raamattu".

## Aiheesta muualla
*The Sourcen kotisivut (vaatii Adobe Flashin)
Berlin Alexanderplatz

**Berlin Alexanderplatz** on Alfred Döblinin vuonna 1929 ilmestynyt romaani. Se kuuluu saksalaisen kirjallisuuden suuriin klassikoihin. Teos sijoittuu Weimarin tasavallan aikaan.

Berliinin Alexanderplatzin työläiskaupunginosan mukaan nimetyn kirjan keskiössä on Franz Biberkopf -niminen pikkurikollinen ja satunnainen tappaja. Tarina alkaa, kun hän vapautuu vankilasta, ja kuvaa hänen hankalaa tasapainotteluaan vankilan ulkopuolella. Miestä vetävät syrjään kaidalta polulta niin hänen omat demoninsa kuin uudet ystävänsäkin, joista läheisin on Reinhold. Reinhold saa Franzin mukaan moneen pulmaan niin naisineen kuin rikollisine juonineenkin.

Döblinin kerronta on monitasoista: hän sekoittaa kertojanääneen muun muassa sisäistä monologia, uutissähkeitä ja äänitehosteita. Tämän kollaasitekniikan yhtenä tavoitteena on lukijan vieraannuttaminen. Tarinaa palastellaan myös montaasitekniikalla siten, että juonen lineaarinen kerronta rikkoutuu, kun kertoja ajoittain paljastelee tulevia juonenkäänteitä. 

## Teoksen rakenne
Teos koostuu yhdeksästä "kirjasta". Döblinin pyrkimyksenä oli, että kunkin kirjan voisi lukea erikseenkin, vaikka lukija ei tuntisi teoksen muita osia. Döblin sovelsi kirjaansa musiikissa käytettävää johtoaihetekniikkaa: tietyt aiheet toistuvat välillä vaimentuen. Näitä ovat vastoinkäymiset, alistuminen, kuolema, uhri ja uudestisyntyminen.

## Filmatisoinnit
Romaani on filmatisoitu kolmeen otteeseen. Döblin oli itse muokkaamassa käsikirjoitusta Piel Jutzin vuonna 1931 ohjaamaan *Berlin – Alexanderplatz* -elokuvaan. Vuonna 1980 Rainer Werner Fassbinder teki romaanista 14-osaisen televisiosarjan. Vuonna 2020 tuli ensi-iltaan Burhan Qurbanin ohjaama elokuva.

## Lähteet
Uleksiitti

**Uleksiitti** (NaCaB5O6(OH)6 · 5H2O) on mineraali, jolla on lähinnä nimellistä korukivikäyttöä. Pääasiallisesti kivien keräilijät suosivat sitä kokoelmissaan sen erikoisten optisten ominaisuuksien vuoksi. 

Se on kemialliselta koostumukseltaan vesipitoista natrium-kalsiumboraattia. Sen väri on valkoinen, ja se muodostaa sedimenttikivissä pieniä, kuituisia kasaumia.  

Uleksiitin Mohsin kovuus on 2, ja sen ominaispaino on 1,9–2. Uleksiitti on kuituinen kivi, jossa esiintyy kissansilmäilmiö. Sen yhdensuuntaiset kiteet aiheuttavat sen, että esimerkiksi kiven alle pantu teksti ilmestyy kiven pinnalle (katso kuva). Tämän takia uleksiittia kutsutaankin TV-kiveksi.  

Uleksiitin yleisin hiontamuoto on edellä mainituista ominaisuuksista johtuen tasapohjainen pyöröhionta (cabouchon), jolloin myös pohja on kiillotettu, tai yksioikoisesti hionta, jossa kiteen molemmat päät ovat leikattu yhdensuuntaisiksi ja kiillotettu.  

Uleksiittia esiintyy Kaliforniassa ja Nevadassa Yhdysvalloissa, Kanadassa, Perussa, Chilessä, Turkissa ja Italiassa. Uleksiitin voi sekoittaa colemaniittiin tai seleniittiin. 
## Lähteet
* Schumann, Walter: *Jalokivet ja korukivet*. Otava, 1996. .

### Viitteet

## Aiheesta muualla

*Mindat: Ulexite 
*Webmineral: Ulexite Mineral Data
Pälkäneen puuaapinen

Suomalaisten kirjapainojen siirryttyä isonvihan vuoksi Tukholmaan aiheuttaen pulan lasten aapiskirjoissa kirjanpainaja Daniel Medelplan kaiversi puulaatoille ja painoi niillä Pälkäneen puuaapisen. Aapisen etulehdellä oli teksti "Lasten Paras Tawara, elli ABC-Kirja, joca on suuren tarpeen tähden leicattu Puuhun ja Pälkänen Seurakunnan Saarnamiesten toimituxen cautta, Prändätty Pälkänellä Daniel Medelplanilda Tauralan Kylässä 1719". Ainoa jäljelle jäänyt kappale tuhoutui Turun palossa 1827.

## Lähteet
*Medelplan-suku
*Puuaapinen 
*Medelplan ja puuaapinen
*
*

### Viitteet

## Kirjallisuutta
*Lähdekirjallisuutta Daniel Medelplanista

## Aiheesta muualla
* "Pälkäneen aapisen" syntymäsijoilta, Suomen Kuvalehti, 01.12.1934, nro 49, s. 22, Kansalliskirjaston digitaaliset aineistot
Benetton B197

**Benetton B197** oli Pat Symondsin ja Nick Wirthin suunnittelema auto, jolla Benetton-talli kilpaili Formula 1 -kaudella 1997. Autoa ajoivat Jean Alesi ja Gerhard Berger, jotka molemmat olivat toista vuottaan tallissa. Berger joutui olemaan poissa kolmesta kilpailusta poskiontelo-ongelmien takia. Tämän takia Alexander Wurz korvasi hänet. Wurz teki debyyttinsä Kanadan Grand Prix'ssa.

Auto oli kehitetty versio edellisen kauden B196-autosta, jota molempien kuljettajien mielestä oli vaikeaa ajaa äärirajoille asti. B197 osoittautui kilpailukykyiseksi lähes jokaisessa kilpailussa, mutta sillä saavutettiin vain yksi voitto. Voitto tuli Saksan Grand Prix'sta, ja sen voitti Berger, joka oli juuri palannut auton rattiin sairauslomansa jälkeen. Auton suurin ongelma oli renkaiden saaminen tarpeeksi suureen lämpötilaan radoilla, joissa pitoa oli vähän. Erityisesti tämä ongelma näkyi aika-ajoissa. Berger ja Alesi onnistuivat kuitenkin molemmat saavuttamaan yhden paalupaikan kauden aikana. Kauden lopussa oli selvää, että talli joutuisi etsimään uudet kuljettajat seuraavaksi kaudeksi, sillä Berger jäi kauden lopussa eläkkeelle ja Alesi siirtyi Sauber-talliin.

Talli sijoittui valmistajien MM-sarjassa lopulta kolmanneksi ja saavutti 67 MM-pistettä.

## Formula 1 -tulokset
(**lihavointi** tarkoittaa paalupaikkaa)
Greatest Hits Live

*Greatest Hits Live* on vuonna 2006 entisen Kiss-kitaristi Ace Frehleyn julkaisema livealbumi, jonka ensimmäiset kuusi kappaletta nauhoitettiin vuonna 1997. Loput on nauhoitettu konsertista 2006.
## Kappalelista
# 
# 
# 
# 
# 
# 
# 
# 
# 
# 
# 
#
Loaded Deck

**Loaded Deck** on yhdysvaltalaisen KISS-yhtyeen entisen kitaristin Ace Frehleyn julkaisema albumi vuodelta 1998. Albumin kappaleet 2-6, 11 ja 12 aiemmin julkaistu, sekä 7-9 ovat liveversioita aiemmin julkaistuista kappaleista. 

## Kappaleet
#
#
#
#
#
#
#
#
#
#
#
#
#

## Arvostelut
* Allmusic
12 Picks

**12 Picks** on Ace Frehleyn julkaisema albumi vuodelta 1997. Kokoelman lappaleet 1-6 on aiemmin julkaistu Frehleyn muilla studioalbumeilla ja raidat 7-12 nauhoitettu konsertissa Hammersmith Odeonissa Lontoossa. 

## Kappalelista
#
#
#
#
#
#
#
#
#
#
#
#
#

## Arvostelut

*Allmusic:
Callisto (yhtye)

**Callisto** on suomalainen post-metal-yhtye, joka perustettiin vuonna 2001 Kokkolassa, mutta on vuodesta 2002 lähtien toiminut Turusta käsin. Callistolla on levytyssopimus brittiläisen Earache Recordsin kanssa. Yhtye on tehnyt useita kiertueita Euroopassa sekä showcase-kiertueen Yhdysvalloissa ja Kanadassa.

## Historia
Callisto perustettiin vuonna 2001 Keski-Pohjanmaalla Kokkolassa rumpali Ariel Björklundin, laulaja-kitaristi Markus Myllykankaan, basisti Juho Niemelän ja kitaristi Johannes Nygårdin toimesta. Calliston taustalla oli Pulse-niminen yhtye, jonka kappale *Dying Desire* oli Calliston ensimmäinen omakustanteinen julkaisu. Musiikkityyli oli uran alkuvaiheessa suoraviivaisempaa metalcorea. Vuodesta 2002 lähtien Callisto on jatkanut toimintaansa Turusta käsin. 

Callisto levytti vuodesta 2002 lähtien helsinkiläiselle Fullsteam Recordsille, jolle se on julkaissut yhden mini-cd:n ja kolme täyspitkää albumia, joista *True Nature Unfolds* lisensoitiin vuonna 2005 brittiläiselle raskaan musiikin levy-yhtiölle Earachelle. Levy sai maailmanlaajuisen jakelun. Pohjois- ja Keski-Euroopan kiertueiden lisäksi Callisto on tehnyt showcase-kiertueen Pohjois-Amerikkaan keväällä 2007, esiintyen muun muassa South by Southwest -festivaaleilla Texasin Austinissa. Keväällä 2005 Callisto kiersi Britanniaa yhdysvaltalaisen High On Fire -yhtyeen kanssa. Vuosina 2005 ja 2009 Callisto soitti Helsingin Tuska-festivaaleilla sekä vuonna 2009 myös Provinssirockissa ja Ruisrockissa. 

Toinen albumi *Noir* julkaistiin Suomessa keväällä 2006 sekä Kanadassa ja useassa Euroopan maassa helmikuussa 2007. Earache Records ei saanut oikeuksia julkaista albumia Yhdysvalloissa. Tässä vaiheessa Arto Karvonen oli tullut bändiin koskettimiin ja syntetisaattoreihin.

Calliston musiikkityyli sai uusia ulottuvuuksia Jani Ala-Hukkalan liiyttyä yhtyeeseen laulamaan myös puhtaita lauluosuuksia, lisäten bändin kokoonpanoa kuuteen henkilöön. Markus Myllykangas siirtyi taustalaulajaksi. Kolmas albumi, *Providence*, julkaistiin Suomessa ja Ruotsissa 18. helmikuuta 2009. Kansainvälinen julkaisupäivä oli 27. maaliskuuta 2009. Albumi sijoittui 23:nneksi Suomen virallisella listalla.

*Providencen jälkeen* Callisto piti hiljaiseloa viitisen vuotta palaten uudella albumilla 30. tammikuuta 2015. Tällä aikavälillä alkuperäiskitaristi Johannes Nygård vaihtui Tero Holopaiseen. *Secret Youth* -albumin julkaisi Svart Records. Albumin julkaisua seurasi Suomen ja Euroopan kiertue 2015. Joka albumin jälkeen on bändi kasvanut ja tällä kertaa mukaan, jo seitsemäksi jäseneksi tuli Jani Rättyä kurkkulaulamaan ja perkussioihin.

## Diskografia
### Studioalbumit
* 
* 
* 
* 

### EP:t
* 

### Singlet
* 
* 
* 

## Jäsenet
* Jani Ala-Hukkala – laulu
* Tero Holopainen – kitara
* Juho Niemelä – bassokitara
* Markus Myllykangas – kitara, taustalaulu
* Ariel Björklund – rummut
* Arto Karvonen – kosketinsoitin
* Jani Rättyä – perkussiot (live), taustalaulu

### Entiset jäsenet
* Johannes Nygård – kitara (2001–2013)
* Henri Kuittinen – kosketinsoitin, kitara (2005)

## Lähteet

## Aiheesta muualla
*Kotisivut
*Fullsteam Records
*Earache
*All Music Guide
*MySpace, virallinen sivu
Anna Watson

**Anna Watson** on fiktiivinen sarjakuvahahmo Marvelin sarjakuvamaailmassa. Hän on Mary Jane Watsonin täti ja on Peter Parkerin tädin May Parkerin hyvä ystävä. Hänen ensiesiintymisensä oli *Amazing Spider-Man* #15- lehdessä, ja hänen luojansa ovat Stan Lee ja Steve Ditko.

## Anna Watson muissa medioissa

Anna Watson nähtiin Hämähäkkimies-animaatiosarjassa ensi kerran kolmannen kauden alussa ja siitä eteenpäin (hänet mainittiin, mutta häntä ei näytetty sarjan alussa). Äänenään hänellä oli Majel Barrett.

## Jaksot, joissa Anna Watson esiintyy

*28 "Tohtori Outo"
*30 "Mustekalan hyökkäys"
*33 "Framed"
*34 "Mies ilman pelkoa"
*35 "Lopullinen tappaja"
*38 "Carnage"
*41 "Käännekohta"
*42 "Syyllinen"
*49 "Vihreän Menninkäisen paluu"
*51 "Liskokuningas"
*53 "Häät"
*54-58 "Kuusi unohdettua soturia" -tarinassa
*59-60 "Vesimiehen paluu, osat 1/2 ja 2/2"
*65 "Jäähyväiset, Hämähäkkimies" (toisen maailman Anna Watson)
Gene Tunney

**James Joseph "Gene" Tunney** (25. toukokuuta 1897 – 7. marraskuuta 1978) oli nyrkkeilyn raskaansarjan maailmanmestari 1926-1928.

Tunney voitti raskaansarjan maailmanmestaruuden Jack Dempseyltä 23. syyskuuta 1926 Philadelphiassa yli 120&nbsp;000 katsojan edessä. Vuotta myöhemmin, 22. syyskuuta 1927 miehet kohtasivat Chicagossa ottelussa, joka oli ensimmäinen yli kahden miljoonan Yhdysvaltain dollarin tulot tuottanut nyrkkeilyottelu. Kohtaaminen muistetaan *pitkästä laskusta*; Tunney tuli lyödyksi lattiaan mutta sai yli kymmenen sekuntia aikaa nousta ylös. Ottelu päättyi Tunneyn kiistattomaan pistevoittoon.

Tunney lopetti lyömättömänä raskaassa sarjassa voitettuaan Tom Heeneyn 1928. Ammattilaisuransa ainoan tappion hän kärsi keskisarjan maailmanmestari Harry Grebille. Hänestä on käytetty lempinimiä *Nyrkkeilevä merimies* ja *Uneksiva mestari*.

## Lähteet
* 

### Viitteet

## Aiheesta muualla
A Fistful of Alice

**A Fistful of Alice** on rock -muusikko Alice Cooperin vuonna 1997 julkaisema livealbumi. Se on nauhoitettu Sammy Hagarin Cabo Wabo -clubilla vuonna 1996. Slash ja Rob Zombie vierailevat levyllä muutamassa kappaleessa. Viimeinen kappale ”Is Anyone Home?” on aikaisemmin julkaisematon.

## Kappaleet
# 
# 
# 
# 
# 
# 
# 
# 
# 
# 
# 
# 
#
The Life and Crimes of Alice Cooper

**The Life and Crimes of Alice Cooper** on Alice Cooperin vuonna 1999 julkaistu neljän CD-levyn kokoelma.

## Kappaleet

### CD1

# "Don't Blow Your Mind" - The Spiders (1966)
# "Hitch Hike - The Spiders (1965)
# "Why Don't You Love Me" - The Spiders (1965)
# "Lay Down And Die, Goodbye" - The Nazz (1967)
# "Nobody Likes Me" - (demo) (1968)
# "Levity Ball" - (studio versio) (1968)
# "Reflected" - (1969)
# "Mr. And Misdemeanor" - (1970)
# "Refrigerator Heaven" - (1970)
# "Caught In A Dream" - (1971)
# "I'm Eighteen" - (1971)
# "Is It My Body" - (1971)
# "Ballad Of Dwight Fry" - (1971)
# "Under My Wheels" - (1971)
# "Be My Lover" - (1971)
# "Desperado" - (1971)
# "Dead Babies" - (1971)
# "Killer" - (1971)
# "Call It Evel" - (demo) (1971)
# "Gutter Cat" - (1972)
# "School's Out" - (1972)

### CD2

# "Hello Hooray" - (1973)
# "Elected" - (1973)
# "Billion Dollar Babies" - (1973)
# "No More Mr. Nice Guy" - (1973)
# "I Love The Dead" - (1973)
# "Slick Black Limousine" - (1973)
# "Respect For The Sleepers" - (demo) (1973)
# "Muscle Of Love" - (1973)
# "Teenage Lament '74" - (1973)
# "Working Up A Sweat" - (1973)
# "Man With The Golden Gun" - (1973)
# "I'm Flash" - (Flash Fearless Versus The Zorg Women) (1975)
# "Space Pirates" - (Flash Fearless Versus The Zorg Women) (1975)
# "Welcome To My Nightmare" - (1975)
# "Only Women Bleed" - (single version)
# "Cold Ethyl" - (1975)
# "Department Of Youth" - (1975)
# "Escape" - (1975)
# "I Never Cry" - (1976)
# "Go To Hell" - (1976)

### CD3

# "It's Hot Tonight" - (1977)
# "You And Me" - (1977)
# "I Miss You" - (1977)
# "No Time For Tears" - (Sextette Outtake) (1977)
# "Because" (feat. The Bee Gees) - (1978)
# "From The Inside" - (1978)
# "How You Gonna See Me Now" - (1978)
# "Serious" - (1978)
# "No Tricks" - (Singlen B puoli) (1978)
# "Road Rats" - (1980)
# "Clones (We're All)" - (1980)
# "Pain" - (1980)
# "Who Do You Think We Are" - (1980)
# "Look At You Over There, Ripping The Sawdust From My Teddybear" - (Outtake) (1981)
# "For Britain Only" - (Julkaistu vain britanniassa) (1982)
# "I Am The Future" - (1982)
# "Tag, You're It" - (1982)
# "Former Lee Warmer" - (1983)
# "I Love America" - (1983)
# "Identity Crisis" - (Elokuvasta Monster Dog) (1984)
# "See Me In The Mirror" - (Elokuvasta Monster Dog) (1984)
# "Hard Rock Summer" - (Elokuvasta Friday the 13th Part VI: Jason Lives) (1986)

### CD4

# "He's Back (The Man Behind the Mask)" - (Demo) (1986)
# "He's Back (The Man Behind the Mask)" - (Albumi versio) (1986)
# "Teenage Frankenstein" - (1986)
# "Freedom" - (1987)
# "Prince Of Darkness" - (1987)
# "Under My Wheels" - (1988)
# "I Got A Line On You" - (Elokuvasta Iron Eagle II) (1988)
# "Poison" - (1989)
# "Trash" - (1989)
# "Only My Heart Talkin" - (1989)
# "Hey Stoopid" - (1991)
# "Feed My Frankenstein" - (1991)
# "Fire" - (Single B side)
# "Lost In América" - (1994)
# "It's Me" - (1994)
# "Hands of Death (Burn Baby Burn)" (feat. Rob Zombie) - (1996)
# "Is Anyone Home?" - (1997)
# "Stolen Prayer" - (1994)
Uinti kesäolympialaisissa 1900

**[[Kesäolympialaiset 1900|Kesäolympialaisissa 1900]]**, Pariisissa, **uitiin** seitsemän uintimatkaa, ainoastaan miehille.

## Mitalistit

## Kisojen mitalitaulukko

Myös Belgialla, Italialla, Ruotsilla ja Yhdysvalloilla oli kisassa mukana uimareita, mutta he eivät voittaneet mitaleita.

## Huomautukset

## Lähteet
*Kansainvälisen Olympiakomitean tulostietokanta

## Aiheesta muualla
Stewart SF01

**Stewart SF01** oli Alan Jenkinsin suunnittelema auto, jolla Stewart-talli kilpaili Formula 1 -kaudella 1997. Auto oli tallin ensimmäinen auto, ja sitä ajoivat Jordanilta talliin tullut Rubens Barrichello ja Jan Magnussen, jolla oli vain yhden kilpailun kokemus kaudelta 1995 McLaren-tallissa.

Vaikka auto oli melko kilpailukykyinen yltääkseen säännöllisesti pisteillä, oli se kuitenkin todella epäluotettava. Autolla ajettiin maaliin asti 8 kertaa 34:stä mahdollisesta. Suurin syy tähän oli Fordin moottorin ja auton öljytankin saaminen toimimaan yhdessä kunnolla. Barrichello onnistui kuitenkin ajamaan toiseksi sateisessa Monacon GP:ssä. Kilpailusta saadut pisteet olivat samalla tallin historian ensimmäiset pisteet.

Talli sijoittui valmistajien loppupisteissä lopulta yhdeksänneksi kuudella MM-pistettä.

## Teknisiä tietoja
* moottori: Ford Zetec-R 72° V10
* vaihdelaatikko: Stewart/Xtrac 6-vaihteinen, puoliautomaattinen
* polttoaine: Texaco
* renkaat: Bridgestone

## Saavutukset
* kilpailut: 17
* voitot: 0
* paalupaikat: 0
* nopeimmat kierrokset: 0

## Formula 1 -tulokset

## Lähteet
**[[AUTOCOURSE]] 1997-98*, Henry, Alan (ed.), Hazleton Publishing Ltd. (1997)
Donald Davidson

**Donald Davidson** voi tarkoittaa seuraavia henkilöitä:

* Donald Davidson (1893–1968), yhdysvaltalainen runoilija
* Donald Davidson (1917–2003), yhdysvaltalainen filosofi
Luettelo Jyväskylän yliopiston ainejärjestöistä

Tämä on luettelo Jyväskylän yliopiston ylioppilaskunnan piirissä toimivista tiedekunta- ja ainejärjestöistä.

Luettelo on järjestetty aakkosjärjestykseen ensin tiedekuntien ja sitten ainejärjestöjen nimien mukaan.

## Ainejärjestöt
### Humanistis-yhteiskuntatieteellinen tiedekunta

* Astérix (*romaaninen filologia ([[ranskan kieli|ranska]], italia, espanja*) 
* Corpus (kirjallisuus, museologia, taidehistoria ja taidekasvatus)
* Fokus (*[[sosiologia]], [[yhteiskuntapolitiikka]] ja [[sosiaalityö]]*) 
* Interventio (sosiaalityö)
* Lingviestit (*kielten ja viestinnän oppiaineiden kattoainejärjestö*) 
* Lööppi (*[[journalistiikka]]*) 
* Magna Carta (*[[englannin kieli]]*) 
* Mephisto (*[[filosofia]]*) 
* Nefa (*[[etnologia]], [[antropologia]] ja kulttuuripolitiikka*) 
* Parku (*[[puheviestintä]]*) 
* Pedaali (*musiikkikasvatus*) 
* Puolue (*[[Politiikan tutkimus|valtio-oppi]]*) 
* Sane (*[[suomen kieli]]*) 
* Sputnik (*[[venäjän kieli]] ja [[venäjän kulttuuri|kulttuuri]]*) 
* Sturm und Drang (*[[saksan kieli]] ja kulttuuri*) 
* Svenska Klubben (*[[ruotsin kieli]], [[tanskan kieli]] ja kulttuuri*) 
* Taberna Latina (*[[latina|latinan kieli]]*) 
* Tosine (*[[historia]]*) 
* Trioli (*[[musiikkitiede]]*) 
* Viito! (*[[suomalainen viittomakieli]]*) 

### Informaatioteknologian tiedekunta

* Algo (*[[tietotekniikka|tieto- ja ohjelmistotekniikka]], teknologiajohtaminen, Jyväskylän [[teekkari|teekkareiden]] ainejärjestö*) 
* Dumppi (*[[tietojärjestelmätiede]], [[kognitiotiede]] ja [[kyberturvallisuus]]*) 
* Linkki Jyväskylä (*[[tietotekniikka|tietojenkäsittelytiede]]*) 
* Ynnä (*[[tietotekniikka|tietojenkäsittelytiede]], [[matematiikka]], [[fysiikka]] ja [[tilastotiede]])* 

### Kasvatustieteiden ja psykologian tiedekunta

* Abakus (*[[erityispedagogiikka]]*) 
* Emile (*[[kasvatustiede]] ja [[aikuiskasvatustiede]]*) 
* Pedago (*[[opettaja|luokanopettajaksi]] opiskelevat*) 
* Stimulus (*[[psykologia]]*) 
* Varkaat (*varhaiskasvatus*) 

### Liikunta- ja terveystieteiden tiedekunta

*Sporticus (*liikuntatieteet*) 

### Matemaattis-luonnontieteellinen tiedekunta

* Nano (nanotiede)
* Radikaali (*[[kemia]]*) 
* Syrinx (*bio- ja [[ympäristötiede|ympäristötieteet]]*) 
* Tiltti (*[[tilastotiede]]*) 
* Ynnä *[[matematiikka|(matematiikka]], [[fysiikka]], [[tilastotiede]] ja [[tietojenkäsittelytiede]]*) 

### Jyväskylän yliopiston kauppakorkeakoulu

* Pörssi (*[[Kauppatieteet|kauppatiede]]*) 
### Monitieteiset ainejärjestöt

*Jano (*[[Aineenopettajan koulutus|aineenopettajaksi opiskelevat]]*) 

## Lähteet
* Jyväskylän yliopiston ylioppilaskunnan verkkosivut 
* Jyväskylän yliopiston verkkosivut 
* Järjestöjen kotisivut
Suzanne Citron

**Suzanne Citron**, o.s. *Suzanne Grumbach*, ((15. heinäkuuta 1922 – 22. tammikuuta 2018) oli ranskalainen historioitsija, kirjailija ja kasvatustieteilijä. Hänen molemmat isoisänsä olivat Ranskan keskeisiä valtiomiehiä: kenraali Paul Grumbach sekä Pariisin hovioikeuden presidentti Eugène Dreyfus. 

Ranskan miehityksen aikana Citron pidätettiin Lyonissa 25. kesäkuuta 1944, ja hän oli Drancyn keskitysleirissä kaksi viikkoa, jotka olivat elokuussa 1944 suljetun leirin viimeiset viikot. 

Citron opiskeli historiaa ja suoritti historian maisterintutkinnon, joka on samalla eräänlainen päättötutkinto, sekä väitteli tohtoriksi nykyhistoriasta. Hän toimi yli kaksikymmentä vuotta lukion historianopettajana ja tämän jälkeen yksitoista vuotta Villetanneusen (Pariisin XIII) yliopiston opettajana. Hänen väitöskirjansa *L’Origine des sociétés de spécialistes et le corporatisme dans l’enseignement secondaire de 1902 à 1914* käsitteli opetuksen sosiologisia ongelmia.

Citron toimi aktiivisesti 1960- ja 1970-luvuilla pedagogisissa järjestöissä, joiden tarkoituksena oli muuttaa opetuksen sisältöä. Tässä vaiheessa hän julkaisi lukuisia artikkeleita eri kasvatustieteellisissä lehdissä ja käsitteli niissä eritoten lukio-opetusta. Kirjoituksissaan hän julkaisi säännöllisesti näkökulmiaan kolmenkymmenen vuoden ajan Le Monde -lehdessä ja myöhemmin myös Libération-lehdessä.

## Teokset
* *L'école bloquée*, Bordas,  1971 
* *Enseigner l’histoire aujourd’hui. La mémoire perdue et retrouvée*, Éd. ouvrières 1984 
* *Le mythe national. L'Histoire de France en question* -. Les Editions Ouvrières. 1989 
* *Le Bicentenaire et ces îles que l'on dit françaises*. Syllepse, 1989 
* *L’Histoire de France autrement*, 1992 , 2e éd. 1995 Ed. de l’Atelier
* *L’Histoire des hommes* Syros jeunesse, 1996 , nouvelle éd. mise à jour en 1999 
* *Mes lignes de démarcation - croyances, utopies, engagements*, Syllepse, 2003 

## Lähteet
*Rémi Fabre; Suzanne Citron - Mes Lignes de Demarcation, Croyances, utopies, engagements  

### Viitteet
Äännelaki

**Äännelaki** ( *si* -muutos: *i*-vokaalin etinen *t* on muuttunut (välivaiheiden kautta) *s*:ksi. Äännelain käsitettä noudattaen muutoksen tulisi olla ollut poikkeukseton eli *i*:n edellä ei pitäisi olla *t*:tä, mutta silti tällaisia tapauksia esiintyy, esim. *tina* ’eräs metalli’, *noit*-*i*-*a* (monikon partitiivimuoto substantiivista *noita*). Näistä *tina* selittyy myöhäisellä lainautumisella. Vaikka sillä on germaaninen alkuperä (rekonstruoitu muoto **tina*) kuten verbillä *kärsiä* ( *si* on tapahtunut, se on ilmeisesti lainautunut kantasuomeen vasta muutoksen jo tapahduttua. Vastaavasti *noitia* selittynee analogialla, tarkemmin ns. paradigmantasoituksella, jossa *noita*-sanan paradigman muut *t*:n sisältävät muodot (*noita-a*, *noita-na*…) ovat vaikuttaneet monikkomuotoihin niin, että *t* on niissä joko säilynyt tai myöhemmin palautettu.

Käsitteellä on käyttöä paitsi nimenomaisesti äänteenmuutosten ja kielihistorian myös etymologian ja sanaston tutkimuksessa.

## Lähteet
Sauber C16

**Sauber C16** oli Leo Ressin suunnittelema auto, jolla Sauber-talli kilpaili Formula 1 -kaudella 1997. Autoa ajoi pääasiassa Johnny Herbert, joka oli toista vuottaan tallissa, ja Nicola Larini. Larinin paikan tallissa varmisti sopimus, jonka kautta talli sai Ferrarin edellisen kauden moottorit. Näille moottoreille annettiin nimeksi Petronas. Tämä sopimus kesti, kunnes BMW osti tallin kaudeksi 2006.

Kuitenkin Larini, joka oli Ferrarin testikuljettaja, oli tyytymätön Sauberin kunnianhimoon. Tämän takia hän lopetti vain viiden Grand Prix'n jälkeen. Italialainen Gianni Morbidelli tuli korvaamaan Larinia, mutta hän mursi kätensä kahteen otteeseen kauden aikana. Häntä taas tuli korvaamaan tulokas Norberto Fontana.

Vastoin joitain odotuksia auto oli kilpailukykyinen heti kauden alusta lähtien. Kilpailukykyisyys laski kauden loppua kohti kehitystöiden vähyyden vuoksi. Herbertin onnistuneen kauden kohokohta oli Unkarin GP:n kolmas sija. Kilpailussa hän voitti muun muassa molemmat Ferrarit. Herbert keräsi tallin kaikki, paitsi yhden, pisteet.

Talli sijoittui valmistajien MM-loppupisteissä lopulta seitsemänneksi 16 MM-pistettä keränneenä.

## Formula 1 -tulokset

**Lihavointi** merkitsee paalupaikkaa, *kursivointi* kilpailun nopeinta kierrosta.

## Lähteet

## Aiheesta muualla

* Sauber C16 - The Formula One DataBase
* Sauber C16 - ChicaneF1
* Sauber C16 - F1Olivier
The Beast of Alice Cooper

**The Beast of Alice Cooper** on vuonna 1989 julkaistu Alice Cooperin kokoelma-albumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* ''The Beast of Alice Cooper'' discogs.com -sivustolla
Live at Cabo Wado ’96

**Live At Cabo Wabo '96' ** on Alice Cooperin vuonna 2005 julkaistu livealbumi. Se on uudelleenjulkaisu vuonna 1997 julkaistusta albumista A Fistful of Alice.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Suomukka

**Suomukka** eli **pähkinäsuomukka** (*Lathraea squamaria*) on lehtivihreätön lehtojen loiskasvi. Suomessa laji on harvinainen ja rauhoitettu.

## Ulkonäkö ja koko
Suomukalla ei ole lehtivihreää, koska se elää täysloisena eräiden puu- ja pensaslajien juuristoissa. Kasvin maanpäälliset osat ovat väriltään vaaleanvioletit. Vaaleaa, 10–20 cm pitkää, mehevää maavartta peittävät paksut värittömät suomulehdet, ja koko kasvi näyttää kyyristyvän maan alle suojaan. Maavarren juuristossa on imunystyröitä, joista kasvaa imujuuria isäntäkasvien juuriin. Maanpinnan yläpuolinen ilmaverso lakastuu jo keskikesällä. Kukat ovat tiheässä latvatertussa toispuoleisesti. Tukilehdelliset kukat ovat nuokkuvia, ja niiden ylähuuli on vaaleanvioletti ja alahuuli valkoinen. Suomukka kukkii toukokuussa. Kasvi ei joka vuosi kehitä ilmavartta, sillä se kykenee kukkimaan ja tuottamaan siemeniä myös kokonaan maan alla.

## Levinneisyys
Suomukkaa tavataan Keski- ja Itä-Euroopassa Ranskasta ja Brittein saarilta eteläiseen Fennoskandiaan, Keski-Venäjälle ja Balkanille. Lisäksi lajia tavataan Kaukasuksella, Turkissa ja paikoitellen Keski-Aasiassa. Suomessa suomukkaa tavataan Ahvenanmaalta, Varsinais-Suomesta ja Uudeltamaalta.

## Elinympäristö
Suomukka kasvaa rehevissä, multavissa ja kalkkipitoisissa lehdoissa erityisesti euroopanpähkinäpensaan (*Corylus avellana*) täysloisena. Se voi loisia myös muilla puulajeilla, kuten leppien, koivujen, haavan, kuusen ja pyökin seurassa.  Suomukan elinympäristöt ovat kaventuneet lehtojen kuusettumisen, hakkuiden ja rakentamisen takia.

## Lähteet
* Piirainen, Mikko: *Kasvikunnan vapaamatkustajat*. Teoksessa *Kasvit II*. Toim. Piirainen, Mikko. WSOY, Porvoo 2008, s. 170–173.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Suomukan eli pähkinäsuomukan (''Lathraea squamaria'') levinneisyys Suomessa.
* 
* Pohjolan kasvien pauloissa: ''Lathraea squamaria'' - suomukka, pähkinäsuomukka
Sweet & Deceitful

**Sweet & Deceitful** on suomalaisen Negative-yhtyeen toinen albumi, joka ilmestyi 1. syyskuuta 2004. Albumi sisältää kaksi hittiä, "Frozen to Lose It All" ja "In My Heaven", joista tehtiin myöhemmin musiikkivideot. Albumilta julkaistiin neljä singleä järjestyksessä *Frozen to Lose It All*, *In My Heaven*, *Until You're Mine*, *My My, Hey Hey (Out of the Blue)*. Albumilla soitti kosketinsoittaja Janne "Mr. Snack" Kokkonen, joka ei ollut Negativen ensilevyllä, *[[War of Love]]lla*. Myöhemmin *Frozen to Lose It All* -videosta tehtiin uusi versio Virossa. 

Albumi nousi Suomen virallisen listan sijalle 1.

## Kappaleet
#
#
#
#
#
#
#
#
#
#
#
#

## Kokoonpano
* Jonne Aaron Liimatainen – laulu
* Lauri "Larry Love" Markkula – kitara, taustalaulu
* Jukka "Sir Christus" Mikkonen – kitara
* Antti "Anatomy" Aatamila – basso
* Janne "Jay Slammer" Heimonen – rummut
* Janne "Mr. Snack/Nakki" Kokkonen – kosketinsoittimet

## Arvostelut
* Desibeli.net: 
* Soundi: 

## Lähteet
Toukka (saari)

**Toukka** eli **Toukansaari** on saari Kajaanin kaupungin alueella Oulujärven itäosassa Ärjänselän ja Paltaselän välissä. Saari on Neuvosenniemen ja Koutaniemen välisellä vesialueella noin 15 kilometriä Kajaanin keskustasta luoteeseen ja 21 kilometriä Paltamon keskustaajamasta lounaaseen.

Havupuuvaltainen saari on noin 2&nbsp;400 metrin pituinen ja leveimmillään noin 800 metrin levyinen. Saaren korkein kohta kohoaa noin kymmenen metrin korkeuteen Oulujärven pinnan yläpuolelle. Saarella on kaksi laavua.

## Lähteet
War of Love

**War of Love** on suomalaisen Negative-yhtyeen ensialbumi, joka julkaistiin 28. maaliskuuta 2003. Albumi sisältää hitin *The Moment of Our Love* ja siitä tehdyn musiikkivideon. Videosta tehtiin myöhemmin uusi versio Saksassa. Albumilta julkaistiin vuonna 2003 kolme singleä seuraavassa järjestyksessä; *Moment of Our Love*, *After All* ja *Still Alive*. Albumin saatua hyvän vastaanoton, julkaistiin **War of Love – Limited Edition**.

Albumi nousi Suomen virallisen listan sijalle 5.

## Kappaleet
#
#
#
#
#
#
#
#
#
#
#

* Video: The Moment of Our Love 

### Limited Edition
#Loving You
#Childhood Memories
#Bleeding (akustinen)
#Extra-videomateriaalia

## Kokoonpano
* Jonne "Aaron" Liimatainen - laulu
* Lauri "Larry Love" Markkula - kitara, taustalaulu
* Antti "Anatomia" Aatamila - basso
* Janne "Jay Slammer" Heimonen - rummut
* Jukka "Sir Christus" Mikkonen - kitara, taustalaulu

## Arvostelut
* Desibeli.net: 
* Imperiumi.net: 
* Soundi: 

## Lähteet
Rasinkylä (Puolanka)

**Rasinkylä** on kylä Puolangan kunnassa Kainuussa. Se sijaitsee Louhijärven etelärannalla noin 16 kilometriä keskustaajamasta Hyrynsalmen suuntaan. Asukkaita on noin 40. Kylän maisemaa hallitsee Rasinvaara.
Rasinkylä

**Rasinkylä** tarkoittaa seuraavia paikkoja:

* Rasinkylä, kylä Kihniöllä
* Rasinkylä, kylä Puolangalla
* Rasinkylä, kylä Rengossa.
* Rasinkylä, kylä Jämsässä.
Attapu

**Attapu** (myös **Attapeu**, Laoksi ອັດຕະປື) on Laosin provinssi, joka sijaitsee maan eteläosassa. Attapun pääkaupunki on Attapu, jota kutsutaan myös nimellä Muang Samakhisai. Attapun pinta-ala on 10 230 neliökilometriä. Vuoden 2015 väestönlaskennassa maakunnassa oli   139&nbsp;600 asukasta. Alueella asuu keskimäärin 11 ihmistä neliökilometrillä. Attapu jakautuu viiteen eri hallintoalueeseen.

## Lähteet

## Aiheesta muualla
* Attapu Province  Tourism Laos
Roy Conacher

**Roy Gordon Conacher** (5. lokakuuta 1916 Toronto – 29. joulukuuta 1984 Victoria) oli kanadalainen jääkiekkoilija, joka pelasi 11 kautta National Hockey Leaguessa seuroinaan Boston Bruins, Detroit Red Wings ja Chicago Black Hawks. Hyökkääjä Conacher voitti Stanley Cupin Bostonissa kahdesti.

Parhaalla kaudellaan 1948–1949 Roy Conacher teki Chicagolle 26 maalia ja antoi 42 maaliin johtanutta syöttöä. Kaikkiaan hän teki urallaan 226 maalia.

## Saavutuksia
* Stanley Cup 1939 ja 1941 (Boston Bruins)
* Art Ross Trophy 1949 (paras pistemies)
* Hockey Hall of Fameen 1998
Luettelo taistelukoiraroduista

__NOTOC__
Tämä on **luettelo [[luettelo koiraroduista|koiraroduista]]**, joita on käytetty koiratappeluissa. Nykyisin suurin osa näistä koirista on seura- tai harrastuskoiria, mutta esimerkiksi Pakistanissa bully kuttaa käytetään edelleen paikallisissa koiratappeluissa kyläläisten huvitukseksi.

## A

* Afganistaninmastiffi
* Akita
* Alangu
* Amerikanakita
* Amerikanbandoggi
* Amerikanmastiffi
* Amerikanpitbullterrieri
* Amerikanstaffordshirenterrieri

## B
* Bedlingtoninterrieri
* Bokseri
* Bordeauxindoggi
* Bostoninterrieri
* Brasiliandoggi
* Bull and Terrier (bullterrierin edeltäjä, hävinnyt)
* Bullterrieri
* Bully kutta

## C

## D

* Dogo argentino
* Dogo cubano (hävinnyt)
* Dogo sardesco

## E
* Englanninbulldoggi
* English White Terrier (hävinnyt)
* Espanjandoggi (*Alano español*)

## F
* Fila brasileiro

## G
* Gull dong
* Gull terr
* Glen of imaalinterrieri

## I
* Intianbullterrieri
* Irlanninstaffordshirenterrieri (*Irish Staffordshire Terrier*)

## K
* Kanariandoggi
* Kangal (Anatolianpaimenkoira)

## L
* Lottatore brindisino

## M
* Mallorcandoggi (*Ca de bou*)

## N

* Napolinmastiffi

## P
* Perro de pelea cordobes (Cordobankoira, hävinnyt)

## S

* Staffordshirenbullterrieri
* Shar pei

## T
* Tosa

## V
* Vanhaenglanninbulldoggi (*Old English Bulldog*)

## Lähteet
Pisa (täsmennyssivu)

**Pisa** voi tarkoittaa ainakin seuraavia asioita:

* Pisa, kaupunki Italiassa
* Pisa, muinainen Kreikan kaupunki Eliissä
* Pisa, osa-alue Espoossa
* Pisa, vaara ja retkeilykohde Kuopiossa
* Pisa, kylä Rovaniemellä
* PISA, OECD:n tutkimusohjelma koululaisten osaamisen mittaamiseksi
* Pisavaara, vaara ja luonnonpuisto Rovaniemellä ja Tervolassa
* Pisa-luokka, Italian kuninkaallisen laivaston panssariristeilijäluokka
** RN Pisa, 1909–1937 käytössä ollut italialainen panssariristeilijä
* Pisa, sukunimenä:
** Margarita de la Pisa Carrión (s. 1975), espanjalainen poliitikko ja europarlamentaarikko.
Maataistelukone

**Maataistelukone** (myös **rynnäkkökone**) on yleensä raskas tai keskiraskas lentokone, joka on suunniteltu tuhoamaan maakohteita. Varsinaiset maataistelukoneet otettiin käyttöön toisessa maailmansodassa.

## Historia

Ensimmäiset maataistelukoneet eivät olleet kovin hyvin panssaroituja, ja niitä oli vaikea ohjata. Sittemmin niitä paranneltiin, ja neuvostoliittolaiset kehittivät Iljušin Il-2 -koneen. Sen panssari oli varsin vahvaa (4–12 mm). Puolustuksena siinä oli eteenpäin ampuvan tykkiaseistuksen ohella yksi taka-ampujan käyttämä, 12,7 mm konekivääri perässä. Maataistelukoneita käytettiin myös upottamaan sukellusveneitä ja laivoja raskaiden hävittäjäkoneiden ohella. 

Toisen maailmansodan jälkeen maataistelukoneita on alettu kutsua rynnäkkökoneiksi niiden tunkeutumiskyvyn vuoksi. Nykyaikaisia rynnäkkökoneita ovat muiden muassa A-10 Thunderbolt II ja Suhoi Su-25. 


Ilyushin Il-2M3 - Ильюшин Ил-2M3 Sep1943.png|Iljušin Il-2 (1943).
Henschel Hs 129B.jpg|Henschel Hs 129B (1946).
Argentina Air Force McDonnell Douglas A-4AR Fightinghawk..jpg|Argentiinan ilmavoimien McDonnell Douglas A-4AR Fightinghawk (2023).
13265958 1000579916684556 6485272826634306626 n (26632782633).jpg|Ukrainan ilmavoimien Suhoi Su-24 (2016).
Russian Air Force, RF-93001, Sukhoi Su-25SM-3 (51524684828).jpg|Venäjän ilmavoimien Suhoi Su-25-SM3 (2021).
A-10 airpower within the CENTCOM AOR (8570217).jpg| A-10 Thunderbolt II (2024).

## Lähteet
Terry Brooks

**Terry Brooks** (s. 8. tammikuuta 1944 Illinois, Yhdysvallat) on yhdysvaltalainen fantasiakirjailija.

Brooks opiskeli englanninkielistä kirjallisuutta Hamilton Collegessa ja toimi valmistumisensa jälkeen juristina. Ensimmäisen romaaninsa *Sword of Shannara* hän julkaisi vuonna 1977. Teos pysyi *[[New York Times]]in* bestseller-listoilla yli viisi kuukautta. 

Shannara-sarjaan pohjautuva televisiosarja *[[The Shannara Chronicles]]* sai ensiesityksensä vuonna 2016 MTV-kanavalla. Sarjan ovat luoneet Alfred Gough ja Miles Millar.

## Suomennetut teokset

* Shannaran perintö -sarja:
** 
** 
** 
** 
* 

## Suomentamattomat teokset

* Shannara-sarja:
** The Sword of Shannara, 1977.
** The Elfstone of Shannara, 1982.
** The Wishsong of Shannara, 1985.
** First King of Shannara, 1996.
* Magic Kingdom of Landover -sarja:
** Magic Kingdom for Sale – Sold!, 1986.
** The Black Unicorn, 1987.
** Wizard at Large, 1988.
** The Tangle Box, 1994.
** Wicthes' Brew, 1995.
* The Word and the Void -trilogia:
** Running with the Demon, 1997.
** A Knight of the Word, 1998.
** Angel Fire East, 1999.
* The Voyage of the Jerle Shannara -trilogia:
** Ilse Witch, 2000.
** Antrax, 2001.
** Morgawr, 2002.
* High Druid of Shannara -trilogia:
** Jarka Ruus, 2003.
** Tanequil, 2004.
** Straken, 2005.
* Genesis of Shannara -sarja:
** Armageddon's Children, 2006.
** The Elves of Cintra, 2007.
* Sword of Shannara -sarja: (The Sword of Shannara -romaani jaettuna kolmeen osaan)
** In the Shadow of the Warlock Lord, 2003.
** The Druid's Keep, 2003.
** The Secret of the Sword, 2003.
*Ei-fantastiset teokset:
** Hook, 1991.
** The World of Shannara, 2000 (opaskirja Shannaran maailmaan).
** Sometimes the Magic Works (omaelämäkerta ja kirjoitusopas, 2003)

Kolme ensimmäistä Shannara-kirjaa ovat saatavilla yhteisniteenä nimellä *The Sword of Shannara Trilogy*, samoin *The Heritage of Shannara*- ja *The Voyage of the Jerle Shannara* -sarjat. Lisäksi ensimmäinen Shannara-kirja (*Sword of Shannara*) on julkaistu kolmeen osaan jaettuna nuorisojulkaisuna. Osien nimet ovat *In the Shadow of the Warlock Lord* (brittiläinen painos nimellä *The Warlock Lord*), *The Druids' Keep* ja *The Secret of the Sword*. 

## Lähteet

* 

## Aiheesta muualla
* Terry Brooksin kotisivut. 
* Amerikkalaisen kustantajan Brooks-sivusto. 
* Brittikustantajan Brooks-sivusto . 
* Leena Peltonen: Shannaran jälkeläiset. Aikakone 4/1995.
* Pekka A. Manninen: Pimeä uhka. Aikakone 5.10.1999.
Prost JS45

**Prost JS45** oli Loïc Bigois'n suunnittelema auto, jolla Prost-talli kilpaili Formula 1 -kaudella 1997. Autoa ajoivat pääasiassa ranskalainen Olivier Panis ja japanilainen Shinji Nakano. Panis oli ollut Prostia edeltäneessä Ligier-tallissa kolme edellistä kautta, kun taas Nakanolle kausi oli F1-sarjassa ensimmäinen. Nakano sai ajajan paikkansa lähinnä uuden moottoritoimittajan Mugen Hondan takia.

Ennen kautta Alain Prost oli ostanut Ligierin Flavio Briatorelta. Prost uudelleennimesi tallin itsensä mukaan. JS45-auto oli suunniteltu ja rakennettu ennen Prostin tuloa talliin.

Kauden alkuvaiheilla auto vaikutti lupaavalta. Kauden 1996 autossa esiintyneet ongelmat muun muassa jarrujen kanssa olivat pääosin ratkaistu. Olivier Panisilla oli hyvä tilaisuus näyttää taitonsa auton ratissa. Hän onnistuikin ajamaan kahdesti palkintosijalle kuudessa ensimmäisessä kilpailussa. Espanjan GP:n jälkeen MM-pistejohdossa ollut Jacques Villeneuve nimesi Panisin jopa yhdeksi loppukauden pääuhakseen.

Ripustusongelman tai rengasrikon takia Panis joutui kovaan kolariin seuraavassa kilpailussa eli Kanadan Grand Prix'ssa. Panisilta murtuivat molemmat jalat, minkä takia hän joutui olemaan seitsemästä seuraavasta kilpailusta sivussa. Panisia korvaamaan tuli Minardi-kuljettaja Jarno Trulli, joka teki sen verran suuren vaikutuksen, että talli teki hänen kansaan seuraavaksi kaudeksi sopimuksen. Trullin kauden kohokohta oli Itävallan Grand Prix, jossa hän johti suurimman osan kilpailua, mutta joutui keskeyttämään moottoririkon takia. Kokematon Nakano onnistui myös keräämään muutamia pisteitä, mutta palattuaan auton rattiin Luxemburgin GP:ssä Panis teki ajollaan pisteille selväksi, ettei japanilainen uhkaisi hänen ensi vuoden paikkaansa tallin kilpakuljettajana.

Talli sijoittui valmistajien MM-sarjassa kuudenneksi ja keräsi 21 pistettä.

## Teknisiä tietoja
* moottori: Mugen Honda MF301HA ja MF301HB 72° V10:t
* vaihdelaatikko: Prost 6-vaihteinen, puoliautomaattinen
* polttoaine: Elf
* renkaat: Bridgestone

## Saavutukset
* kilpailuja: 17
* voittoja: 0
* paalupaikkoja: 0
* nopeimpia kierroksia: 0

## Formula 1 -tulokset

## Lähteet
**[[AUTOCOURSE]] 1997-98*, Henry, Alan (ed.), Hazleton Publishing Ltd. (1997)